b'\n_START_ARTICLE_\nBa\xc5\xa1ka Voda\n_START_SECTION_\nLega\n_START_PARAGRAPH_\nBa\xc5\xa1ka Voda je sodobno turisti\xc4\x8dno sredi\xc5\xa1\xc4\x8de v severozahodnem delu Makarskega primorja pod gorskim hrbtom Biokova, okoli 10 km severozahodno od Makarske._NEWLINE_V kraju je manj\xc5\xa1e pristani\xc5\xa1\xc4\x8de z dolgim valobranom, ki dobro varuje marino in dva manj\xc5\xa1a pomola. Na koncu valobrana stoji svetilnik, ki oddaja svetlobni signal R Bl 5s. Nazivni domet svetilnika je 5 milj.\n_START_SECTION_\nGospodarstvo\n_START_PARAGRAPH_\nGlavna gospodarska dejavnos v kraju je turizem. Slavija prvi hotel v Ba\xc5\xa1ki je bil postavljen v za\xc4\x8detku 30-tih let 20. stoletja. Gozdnata okolica, dolge pe\xc5\xa1\xc4\x8dene pla\xc5\xbee, \xc4\x8disto morje in kakovostna hotelsko-gostinska ponudba pospe\xc5\xa1ujeta turisti\xc4\x8dni razvoj, ki je svoj razcvet do\xc5\xbeivel po 2. svetovni vojni. Tako, da se sedaj prebivalci le \xc5\xa1e redkoma ukvarjajo s poljedelstvom  in ribolovom, ki je bilo prej njihova glavna dejavnost.\n_START_SECTION_\nZgodovina\n_START_PARAGRAPH_\nArheolo\xc5\xa1ke najdbe ka\xc5\xbeejo na to, daje bilo to podro\xc4\x8dje poseljeno \xc5\xbee v rimski dobi. Dana\xc5\xa1nje naselje  je nastalo v za\xc4\x8detku 18. stoletja. V kraju sta dve baro\xc4\x8dni cerkvi: sv. Lovro z zvonikom na "preslico"  in \xc5\xbeupnijska cerkev sv. Nikole, postavljene v za\xc4\x8detku 20. stoletja, najverjetneje na mestu starej\xc5\xa1e cerkve, ob kateri se nahaja nekaj srednjeve\xc5\xa1kih nagrobnih plo\xc5\xa1\xc4\x8d._NEWLINE_Na vzpetini Gradina vzhodno od Ba\xc5\xa1ke Vode v bli\xc5\xbeini naselja Promajna so na\xc5\xa1li sledove starega naselja in poznoanti\xc4\x8dne bizantinske trdnjave ter nekaj rimskih grobov.'